pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-"สรวุฒิ" เข้ารับหนังสือร้องเรียนเหตุสายการบินไทยเวียตเจ็ทปฏิเสธกลุ่มคนพิการขึ้นเครื่องบิน พร้อมมอบหมาย กพท. เรียกสายการบินไทยเวียตเจ็ทเข้ามาชี้แจง
วันพุธที่ 28 กุมภาพันธ์ 2567
"สรวุฒิ" เข้ารับหนังสือร้องเรียนเหตุสายการบินไทยเวียตเจ็ทปฏิเสธกลุ่มคนพิการขึ้นเครื่องบิน พร้อมมอบหมาย กพท. เรียกสายการบินไทยเวียตเจ็ทเข้ามาชี้แจง
...
นายสรวุฒิ เนื่องจํานงค์ เลขานุการรัฐมนตรีว่าการกระทรวงคมนาคม เปิดเผยว่า วันนี้
(28 ก.พ. 67) ได้เข้ารับหนังสือร้องเรียนกรณีสายการบินไทยเวียตเจ็ทปฏิเสธกลุ่มคนพิการขึ้นเครื่องบิน
พร้อมมอบหมายให้สํานักงานการบินพลเรือนแห่งประเทศไทย (กพท.) เรียกสายการบินไทยเวียตเจ็ทเข้ามาชี้แจง รายละเอียดภายใน 7 วัน พร้อมหาแนวทางแก้ไข และปรับปรุงการให้บริการต่อกลุ่มคนพิการและคนทั่วไปอย่างเท่าเทียม และภายหลังจากนั้นให้มีการนัดประชุมเพื่อหาข้อสรุปต่อไป แต่หากสายการบินไทยเวียตเจ็ทยังคงเมินเฉยต่อเหตุการณ์ที่เกิดขึ้น จะพิจารณาเรื่องการต่อใบอนุญาตประกอบกิจการการบินต่อไป
"หากการส่งหนังสือตักเตือนครั้งนี้ไม่คืบหน้าภายใน 1 อาทิตย์ และหากยังคงนิ่งเฉยจะเอาเรื่องถึงที่สุด โดยทางกระทรวงคมนาคมพร้อมดูแลประชาชนทุกภาคส่วน แต่ขอเวลาสักครู่เพื่อรอคําตอบจากสายการบินไทยเวียตเจ็ทเสียก่อน" นายสรวุฒิ กล่าว
พร้อมกันนี้ยังได้กําชับให้ทุกสายการบินทบทวนกฎหมาย กฎ ระเบียบ หรือคําสั่งอื่น ๆ
ที่เกี่ยวข้องกับการเดินทางทางอากาศยานของผู้โดยสารที่เป็นคนพิการให้สอดคล้องกับพระราชบัญญัติส่งเสริม
และพัฒนาคุณภาพชีวิตคนพิการ พ.ศ. 2550 และมาตรฐานขององค์การการบินพลเรือนระหว่างประเทศ (International Civil Aviation Organization : ICAO) โดยเฉพาะอย่างยิ่งประเด็นการปฏิเสธการรับขนส่งผู้โดยสารที่เป็นคนพิการ จากเดิมตามกฎหมายนั้นทุกสายการบินต้องไม่ปฏิเสธการให้บริการผู้โดยสาร เว้นแต่กรณีที่มีความเสี่ยงต่อความปลอดภัย
โดยตามนโยบายของนายสุริยะ จึงรุ่งเรืองกิจ รัฐมนตรีว่าการกระทรวงคมนาคม
ที่ได้ให้ความสําคัญกับทุกเสียงสะท้อนของประชาชนไม่ว่าจะเป็นคนทั่วไปหรือกลุ่มคนพิการ กระทรวงคมนาคมใส่ใจในทุกปัญหาของประชาชนทุกภาคส่วน และพร้อมนําปัญหาไปแก้ไขปรับปรุงและพัฒนาระบบขนส่งทุกมิติ เพื่อให้มีความสะดวกปลอดภัย สามารถให้บริการกับทุกคนได้อย่างเท่าเทียม
รัฐบาลไทย-ข่าวทำเนียบรัฐบาล-ดีอี เปิดกิจกรรมสร้างความตระหนักรู้ในภารกิจของกระทรวงฯ แก่นักศึกษาม.ราชภัฏธนบุรี
วันพุธที่ 28 กุมภาพันธ์ 2567
ดีอี เปิดกิจกรรมสร้างความตระหนักรู้ในภารกิจของกระทรวงฯ แก่นักศึกษาม.ราชภัฏธนบุรี
ดีอี เปิดกิจกรรมสร้างความตระหนักรู้ในภารกิจของกระทรวงฯ แก่นักศึกษาม.ราชภัฏธนบุรี
วันนี้ (28 กุมภาพันธ์ 2567) นางสาวพิยะดา สุดกังวาล รักษาการในตําแหน่งที่ปรึกษาด้านการสื่อสาร กระทรวงดิจิทัลเพื่อเศรษฐกิจและสังคม (ดีอี) เป็นประธานเปิดกิจกรรมและร่วมบรรยาย กิจกรรมสร้างความตระหนักรู้ในภาระกิจของกระทรวงดิจิทัลเพื่อเศรษฐกิจและสังคม แก่นักศึกษามหาวิทยาลัยราชภัฏธนบุรี โดยมี นางสาวพนารัตน์ อินนา ผู้อํานวยการฝ่ายกฎหมายและระเบียบ รักษาการผู้อํานวยการศูนย์วิจัยและพัฒนา สํานักงานคณะกรรมการคุ้มครองข้อมูลส่วนบุคคล ร่วมบรรยาย ณ ห้อง MDES 1 ชั้น 9 กระทรวงดิจิทัลเพื่อเศรษฐกิจและสังคม
รัฐบาลไทย-ข่าวทำเนียบรัฐบาล-กรมทางหลวงชนบท ฟื้นฟูถนนจากเหตุภัยพิบัติสาย ชม.4032 จังหวัดเชียงใหม่ ป้องกันน้ำกัดเซาะ บรรเทาความเดือดร้อนและเสริมสร้างความมั่นใจในการเดินทางให้ประชาชนในพื้นที่อย่างเป็นรูปธรรม
วันพุธที่ 28 กุมภาพันธ์ 2567
กรมทางหลวงชนบท ฟื้นฟูถนนจากเหตุภัยพิบัติสาย ชม.4032 จังหวัดเชียงใหม่ ป้องกันน้ํากัดเซาะ บรรเทาความเดือดร้อนและเสริมสร้างความมั่นใจในการเดินทางให้ประชาชนในพื้นที่อย่างเป็นรูปธรรม
....
กรมทางหลวงชนบท กระทรวงคมนาคม โดยแขวงทางหลวงชนบทเชียงใหม่ ดําเนินโครงการซ่อมฟื้นฟูทางหลวงชนบทอันเนื่องจากเหตุภัยพิบัติสาย ชม.4032 แยก ทล.1141 - บ้านท่าวังพร้าว ตําบลแม่ข่า แม่ก๊า อําเภอเมือง สันป่าตอง และหางดง จังหวัดเชียงใหม่ เสร็จสมบูรณ์ พร้อมเปิดให้ประชาชนใช้สัญจรได้เรียบร้อยแล้ว โดยซ่อมสร้างผิวถนนแอสฟัลท์ติกคอนกรีต ผิวจราจรกว้าง 6 เมตร งานป้องกันการกัดเซาะบริเวณปลายเชิงลาด พร้อมติดตั้งอุปกรณ์อํานวยความปลอดภัย ตั้งแต่ช่วง กม. ที่ 10+268 - 25+387 ระยะทาง 2.782 กิโลเมตร ใช้งบประมาณ 28.4 ล้านบาท เนื่องจากช่วงฤดูฝนที่ผ่านมาเกิดอุทกภัยบริเวณสายทาง ทําให้ถนนได้รับความเสียหายหลายแห่ง ประชาชนไม่ได้รับความสะดวกในการเดินทาง ทั้งนี้ จะช่วยบรรเทาความเดือดร้อนและประชาชนสามารถเดินทางเข้าสู่สถานที่สําคัญได้อย่างสะดวกปลอดภัยมากขึ้น รวมทั้งใช้เป็นเส้นทางเชื่อมระหว่างจังหวัดเชียงใหม่ ไปจังหวัดลําพูนได้ด้วย
รัฐบาลไทย-ข่าวทำเนียบรัฐบาล-“ศุภมาส” นั่งหัวโต๊ะรับฟังแกนนำอุเทนถวาย ก่อนมอบข้อเรียกร้องให้ทุกภาคส่วนที่เกี่ยวข้องใช้เป็นข้อมูลคลี่คลายข้อพิพาทให้เร็วที่สุด เผยการแก้ปัญหาต้องเคารพและยึดหลักกฎหมาย
วันพุธที่ 28 กุมภาพันธ์ 2567
“ศุภมาส” นั่งหัวโต๊ะรับฟังแกนนําอุเทนถวาย ก่อนมอบข้อเรียกร้องให้ทุกภาคส่วนที่เกี่ยวข้องใช้เป็นข้อมูลคลี่คลายข้อพิพาทให้เร็วที่สุด เผยการแก้ปัญหาต้องเคารพและยึดหลักกฎหมาย
.....
“ศุภมาส” นั่งหัวโต๊ะรับฟังแกนนําอุเทนถวาย ก่อนมอบข้อเรียกร้องให้ทุกภาคส่วนที่เกี่ยวข้องใช้เป็นข้อมูลคลี่คลายข้อพิพาทให้เร็วที่สุด เผยการแก้ปัญหาต้องเคารพและยึดหลักกฎหมาย ย้ํายังรับนักศึกษาชั้นปี 1 ปีการศึกษา 2567 ตามปกติ
เมื่อวันที่ 27 ก.พ.เวลา 14.00 น. ที่กระทรวงการอุดมศึกษา วิทยาศาสตร์ วิจัยและนวัตกรรม(อว.) น.ส.ศุภมาส อิศรภักดี รมว.กระทรวง อว. เดินทางมารับข้อเรียกร้องของศิษย์ปัจจุบัน ศิษย์เก่า สมาคมศิษย์เก่าอุเทนถวาย สมาคมผู้ปกครองและครูอุเทนถวายพร้อมกับ น.ส.สุชาดา แทนทรัพย์ เลขานุการ รมว.กระทรวง อว. น.ส.เพชรดาว โต๊ะมีนา ที่ปรึกษา รมว.กระทรวง อว. นายบุญจง วงศ์ไตรรัตน์ กรรมการผู้ช่วยรัฐมนตรี (นายอนุทิน ชาญวีรกุล) นางกรณิศ งามสุคนธ์รัตน์ ประธานคณะทํางาน รมว.กระทรวง อว. นายเพิ่มสุข สัจจาภิวัฒน์ ปลัดกระทรวง อว. ศ.ดร.ศุภชัย ปทุมนากุล รองปลัดกระทรวง อว. โดยมีตัวแทนนักศึกษาปัจจุบันและศิษย์เก่ามหาวิทยาลัยเทคโนโลยีราชมงคล(มทร.) ตะวันออก วิทยาเขตอุเทนถวาย จํานวน 5 คนนําโดยนายศุภชัย ลิ้มพิพิฒน์โสภณ นายกสมาคมศิษย์เก่า นายคูณแสน โควศวนนท์ นายกสโมสรนักศึกษา เข้ายื่นข้อเรียกร้อง จํานวน 6 ข้อ อาทิ ขอคัดค้านการย้ายอุเทนถวายออกจากที่ดินพิพาท ขอให้มีการออกหนังสือแต่งตั้งคณะกรรมการขับเคลื่อนการดําเนินการและปฏิบัติให้เป็นไปตามข้อเรียกร้อง โดยแต่งตั้งคณะกรรมการ 3 ฝ่าย สัดส่วนเท่ากัน ขอให้อุเทนถวายมีเอกสิทธิในการบริหารจัดการด้านการเรียนการสอนและพัฒนาสถานที่เพื่อรองรับการศึกษาได้เป็นเอกเทศ เป็นต้น โดยใช้เวลาประมาณ 15 นาที
จากนั้น น.ส.ศุภมาส แถลงข่าวว่า ตนตั้งใจมารับข้อเรียกร้องด้วยตัวเอง โดยจากข้อเรียกร้องทั้งหมด กระทรวง อว.จะรับประเด็นไว้เพื่อให้ทุกภาคส่วนที่เกี่ยวข้องได้ใช้เป็นข้อมูลประกอบการพิจารณาเพื่อหาทางคลี่คลายปัญหาโดยเร็วที่สุด ซึ่งในบางเรื่องก็อยู่ระหว่างการพูดคุยหารือหาทางออกร่วมกัน เพื่อไม่ให้เกิดผลกระทบต่อการจัดการเรียนการสอนของนักศึกษาและบุคลากรที่เกี่ยวข้อง และเพื่อให้เกิดความรอบคอบในการแก้ไขปัญหา แต่อย่างไรก็ตามการแก้ไขปัญหาจะต้องเคารพและยึดหลักของกฎหมาย โดยคํานึงถึงประโยชน์ต่อการจัดการศึกษาของประเทศเป็นสําคัญ
“ในส่วนของการเปิดรับนักศึกษาชั้นปีที่ 1 ในปีการศึกษา 2567 ของ มทร.ตะวันออก วิทยาเขตอุเทนถวาย ขอย้ําว่า ยังคงเปิดรับตามปกติ แต่ให้มีการบริหารจัดการการเรียนการสอนเพื่อให้สอดรับกับแผนการจัดการศึกษาของมหาวิทยาลัยที่ได้กําหนดไว้” น.ส.ศุภมาส กล่าว
ทั้งนี้ ก่อนหน้านี้ ขบวนศิษย์ปัจจุบัน ศิษย์เก่า สมาคมศิษย์เก่าอุเทนถวาย สมาคมผู้ปกครองและครูอุเทนถวาย ประมาณ 2,500 คนได้เคลื่อนขบวนมาที่กระทรวง อว.พร้อมกับสลับกันขึ้นปราศรัยโดยมีเจ้าหน้าที่ตํารวจนําโดย พล.ต.ต. อัฏธพร วงศ์ศิริปรีดา ผู้บังคับการตํารวจนครบาล 1 มาตรึงกําลังพร้อมวางแผงเหล็กกั้นบริเวณหน้ากระทรวง ขณะที่ น.ส.สุชาดา แทนทรัพย์ เลขานุการ รมว.กระทรวง อว.พร้อมกับศ.ดร.ศุภชัย ปทุมนากุล รองปลัดกระทรวง อว.ได้คอยเจรจากับกลุ่มผุ้ชุมนุมเป็นระยะอย่างต่อเนื่องเพื่อให้บรรยากาศการชุมนุมคลี่คลายลง
#อว #กระทรวงอว #MHESI #กระทรวงการอุดมศึกษาวิทยาศาสตร์วิจัยและนวัตกรรม #อุเทนถวาย
รัฐบาลไทย-ข่าวทำเนียบรัฐบาล-ผลการเบิกจ่ายงบลงทุนของรัฐวิสาหกิจประจำปี 2567 (ณ สิ้นเดือนมกราคม 2567)
วันพุธที่ 28 กุมภาพันธ์ 2567
28/02/2567
ผลการเบิกจ่ายงบลงทุนของรัฐวิสาหกิจประจําปี 2567 (ณ สิ้นเดือนมกราคม 2567)
สํานักงานคณะกรรมการนโยบายรัฐวิสาหกิจ (สคร.) เร่งการเบิกจ่ายงบลงทุนปี 2567 เพื่อขับเคลื่อนเศรษฐกิจอย่างต่อเนื่อง โดยในปี 2567 รัฐวิสาหกิจมีการเบิกจ่ายงบลงทุนจนถึงเดือนมกราคม 2567 จํานวน 38,551 ล้านบาท หรือคิดเป็นร้อยละ 123 ของแผนการเบิกจ่าย
นายธิบดี วัฒนกุล ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า รัฐวิสาหกิจที่ สคร. กํากับดูแลโดยตรงและมีการเบิกจ่ายงบลงทุนมีจํานวน 43 แห่ง โดยแบ่งเป็น 2 กลุ่ม ได้แก่ รัฐวิสาหกิจที่ใช้ปีบัญชีตามปีงบประมาณ (รัฐวิสาหกิจปีงบประมาณ) และรัฐวิสาหกิจที่ใช้ปีบัญชีตามปีปฏิทิน (รัฐวิสาหกิจปีปฏิทิน) โดยในปี 2567 รัฐวิสาหกิจมีการเบิกจ่ายงบลงทุนจนถึงเดือนมกราคม 2567 จํานวน 38,551 ล้านบาท หรือคิดเป็นร้อยละ 123 ของแผนการเบิกจ่าย ประกอบด้วยการเบิกจ่ายงบลงทุนของรัฐวิสาหกิจปีงบประมาณ (ตั้งแต่เดือนตุลาคม 2566 - เดือนมกราคม 2567) 34 แห่ง จํานวน 32,293 ล้านบาท หรือคิดเป็นร้อยละ 116 ของแผนการเบิกจ่าย และรัฐวิสาหกิจปีปฏิทิน (เดือนมกราคม 2567) 9 แห่ง จํานวน 6,258 ล้านบาท หรือคิดเป็นร้อยละ 182 ของแผนการเบิกจ่าย ทั้งนี้ รัฐวิสาหกิจปีงบประมาณที่เบิกจ่ายได้ไม่ต่ํากว่าร้อยละ 95 ของแผนการเบิกจ่ายและมีมูลค่าสูงสุด 3 อันดับ ได้แก่ การรถไฟแห่งประเทศไทย (รฟท.) การรถไฟฟ้าขนส่งมวลชนแห่งประเทศไทย (รฟม.) และการประปานครหลวง และรัฐวิสาหกิจปีปฏิทินที่เบิกจ่ายได้ไม่ต่ํากว่าร้อยละ 95 ของแผนการเบิกจ่ายและมีมูลค่าสูงสุด 3 อันดับ ได้แก่ การไฟฟ้าฝ่ายผลิตแห่งประเทศไทย บริษัท ปตท. จํากัด (มหาชน) และการไฟฟ้าส่วนภูมิภาค
ผลการเบิกจ่ายงบลงทุนของรัฐวิสาหกิจประจําปี 2567 (ณ สิ้นเดือนมกราคม 2567) (หน่วย : ล้านบาท)
รัฐวิสาหกิจ  แผนการเบิกจ่าย  ผลการเบิกจ่าย  ผลการเบิกจ่าย/แผนการเบิกจ่าย
ปีงบประมาณ (ต.ค. 66 – ก.ย. 67)
จํานวน 34 แห่ง (4 เดือน) 27,817   32,293   ร้อยละ 116
ปีปฏิทิน (ม.ค. 67 – ธ.ค. 67)
จํานวน 9 แห่ง (1 เดือน) 3,432   6,258   ร้อยละ 182
รวม 43 แห่ง  31,249   38,543   ร้อยละ 123
นางสาวปิยวรรณ ล่ามกิจจา ที่ปรึกษาด้านพัฒนารัฐวิสาหกิจ กล่าวเพิ่มเติมว่า โครงการลงทุนขนาดใหญ่ที่สําคัญสามารถเบิกจ่ายได้สูงกว่าแผน อาทิ โครงการรถไฟฟ้าสายสีม่วง ช่วงเตาปูน - ราษฎร์บูรณะของ รฟม. โครงการรถไฟความเร็วสูงไทย - จีน ระยะที่ 1 (ช่วงกรุงเทพมหานคร - นครราชสีมา) ของ รฟท. และโครงการทางวิ่งเส้นที่ 3 ท่าอากาศยานสุวรรณภูมิของบริษัท ท่าอากาศยานไทย จํากัด (มหาชน)
นายธิบดี วัฒนกุล ผู้อํานวยการ สคร. กล่าวสรุปว่า การเบิกจ่ายงบลงทุน ณ สิ้นเดือนมกราคม 2567 เป็นผลการเบิกจ่ายของรัฐวิสาหกิจปีงบประมาณ 4 เดือน ซึ่งคิดเป็นร้อยละ 26 ของกรอบงบลงทุนทั้งปี และผลการเบิกจ่ายของรัฐวิสาหกิจปีปฏิทิน 1 เดือน คิดเป็นร้อยละ 5 ของกรอบงบลงทุนทั้งปี ทั้งนี้ สคร. จะกํากับติดตามการเบิกจ่ายงบลงทุนของรัฐวิสาหกิจอย่างใกล้ชิด เพื่อให้รัฐวิสาหกิจสามารถเบิกจ่ายงบลงทุนให้เป็นไปตามเป้าหมาย และเป็นส่วนสําคัญในการสนับสนุนการเติบโตทางเศรษฐกิจและเพิ่มความสามารถในการแข่งขันของประเทศต่อไป
รัฐบาลไทย-ข่าวทำเนียบรัฐบาล-เมื่อวันอังคารที่ 27 ก.พ.67 เวลา 14.00 น. นาย Phan Chi Thanh (ฟาน จี๊ ทัญ) ออท. สาธารณรัฐสังคมนิยมเวียดนาม(เวียดนาม)/ไทย เข้าเยี่ยมอำลา รมว.กห. ในโอกาสครบรอบวาระการปฏิบัติหน้าที่
วันพุธที่ 28 กุมภาพันธ์ 2567
เมื่อวันอังคารที่ 27 ก.พ.67 เวลา 14.00 น. นาย Phan Chi Thanh (ฟาน จี๊ ทัญ) ออท. สาธารณรัฐสังคมนิยมเวียดนาม(เวียดนาม)/ไทย เข้าเยี่ยมอําลา รมว.กห. ในโอกาสครบรอบวาระการปฏิบัติหน้าที่
โดย ออท.เวียดนาม/ไทย ชื่นชมความสัมพันธ์และความร่วมมืออันใกล้ชิดที่ดําเนินมาอย่างยาวนาน ในฐานะมิตรประเทศและหุ้นส่วนทางยุทธศาสตร์ พร้อมทั้งยินดีอย่างยิ่งที่ไทยและเวียดนามจะได้พัฒนาความร่วมมือด้านความมั่นคงและความร่วมมือในมิติอื่น ๆ ระหว่างกันต่อไป
ทั้งนี้ รมว.กห. ขอบคุณการปฏิบัติหน้าที่ตลอดระยะเวลาของ ออท.เวียดนาม/ไทย ซึ่งมีส่วนสําคัญยิ่งในการพัฒนาความร่วมมือของทั้งสองประเทศ พร้อมทั้งชื่นชมความสัมพันธ์อันใกล้ชิดระหว่างไทยและเวียดนาม ทั้งในด้านการเมือง เศรษฐกิจ สังคม และความมั่นคง
รัฐบาลไทย-ข่าวทำเนียบรัฐบาล-“ศุภมาส” เยี่ยมชมซินโครตรอน ชี้งานวิจัยแปรรูปอาหารและเกษตร สร้างช่องทางรายได้ใหม่ใช้ชุมชน พร้อมหนุนสร้างเครื่องใหม่ระดับ 3 GeV
วันพุธที่ 28 กุมภาพันธ์ 2567
“ศุภมาส” เยี่ยมชมซินโครตรอน ชี้งานวิจัยแปรรูปอาหารและเกษตร สร้างช่องทางรายได้ใหม่ใช้ชุมชน พร้อมหนุนสร้างเครื่องใหม่ระดับ 3 GeV
“ศุภมาส” เยี่ยมชมซินโครตรอน ชี้งานวิจัยแปรรูปอาหารและเกษตร สร้างช่องทางรายได้ใหม่ใช้ชุมชน พร้อมหนุนสร้างเครื่องใหม่ระดับ 3 GeV
เมื่อวันที่ 23 ก.พ. ที่ จ.นครราชสีมา – นางสาวศุภมาส อิศรภักดี รมว.การอุดมศึกษา วิทยาศาสตร์ วิจัย และนวัตกรรม (อว.) พร้อมคณะผู้บริหาร อว. เยี่ยมชมการดําเนินงานของสถาบันวิจัยแสงซินโครตรอน สังกัดกระทรวง อว. โดยมี รศ.ดร.วีระพงษ์ แพสุวรรณ ประธานกรรมการสถาบันวิจัยแสงซินโครตรอน และกรรมการผู้ทรงคุณวุฒิด้านวิทยาศาสตร์ ในคณะกรรมการส่งเสริมวิทยาศาสตร์ วิจัยและนวัตกรรม (สกสว.) รศ.ดร.สาโรช รุจิรวรรธน์ ผู้อํานวยการสถาบันวิจัยแสงซินโครตรอน และผู้บริหารสถาบันฯ ให้การต้อนรับ ที่สถาบันวิจัยแสงซินโครตรอน (องค์การมหาชน) อ.เมือง จ.นครราชสีมา
โอกาสนี้ รมว.อว. ได้เยี่ยมชมห้องปฏิบัติการสยาม และผลงานวิจัยจากการประยุกต์เทคโนโลยีแสงซินโครตรอน ได้แก่ ผลงานวิจัยเกี่ยวกับการใช้ประโยชน์ทางการแพทย์ เช่น โครงการพัฒนาแผนที่สมองสามมิติ การพัฒนาหน้ากากผ้าไหมเพื่อช่วยชุมชนทอผ้าไหม การพัฒนาตัวนําส่งวัคซีน mRNA ผลงานวิจัยที่ร่วมพัฒนากับภาคเอกชน เช่น โลชั่น Mama Kara เพื่อแม่และเด็ก ผลงานวิจัยด้านโบราณคดี สิ่งแวดล้อม และพลังงาน เช่น การวิจัยมองคําโบราณเพื่อสืบหาแหล่งที่มาสําคัญ การไขปริศนางาช้างหักเพื่อวิเคราะห์ทุพโภชนาการของช้าง การประยุกต์ใช้ระบบสุญญากาศเพื่อรักษาสภาพซากฟอสซิล การวิเคราะห์โครงสร้างไม้ปาล์มเพื่อพัฒนาผลิตภัณฑ์จากไม้ปาล์ม ผลงานวิจัยเปลี่ยนขยะเป็นกราฟีน และให้ความสนใจเป็นพิเศษต่อผลงานวิจัยการใช้ประโยชน์ด้านอาหารและการเกษตร เช่น งานวิจัยไก่โคราช การพัฒนาบะหมี่กึ่งสําเร็จรูปลดปริมาณโซเดียมแต่ยังคงความอร่อย การแปรรูปผักสู่อาหารขบเคี้ยวในรูปข้าวเกรียบผักและแผ่นผักบางกรอบเพื่อสร้างรายได้เพิ่มขึ้นให้แก่ชุมชนปลูกผักวังน้ําเขียว การพัฒนาข้าวป๊อปบํารุงสมองและเสริมสุขภาพ งานวิจัยยกระดับคุณภาพกาแฟอาราบิก้าไทยเพื่อให้แข่งขันได้ในตลาดโลก การยืดอายุทุเรียนเพื่อส่งออกด้วยการแช่เยือกแข็ง เป็นต้น
พร้อมกันนี้ รมว.อว. ได้ชมต้นแบบแม่เหล็กซึ่งเป็นอุปกรณ์ที่พัฒนาโดยคนไทย สําหรับโครงการพัฒนาเครื่องกําเนิดแสงซินโครตรอนเครื่องใหม่ขนาดพลังงาน 3 GeV โดยจะเป็นเครื่องกําเนิดแสงซินโครตรอนเครื่องที่ 2 ของประเทศไทย ที่ตั้งอยู่ในพื้นที่เขตนวัตกรรมระเบียงเศรษฐกิจพิเศษภาคตะวันออก (EECi) จ.ระยอง และสามารถตอบโจทย์งานวิจัยที่หลากหลาย อาทิ การแพทย์ พลังงาน สิ่งแวดล้อม เกษตรและอาหาร อุตสาหกรรมยานยนต์ วัสดุ อิเล็กทรอนิกส์และดิจิทัล ปัญญาประดิษฐ์ ศิลปวัฒนธรรมและโบราณคดี ซึ่งจะสามารถยกระดับวิทยาศาสตร์และเทคโนโลยีของไทยให้เทียบเท่าประชาคมโลกได้
หลังการตรวจเยี่ยม นางสาวศุภมาส กล่าวว่า “งานวิจัยด้านอาหารและการเกษตรที่สถาบันวิจัยแสงซินโครตรอนพัฒนาขึ้นนี้เป็นประโยชน์อย่างยิ่งต่อชุมชน มีการแปรรูปอาหารจากผักที่เหลือจากการตัดแต่ง ซึ่งช่วยสร้างช่องทางเพิ่มรายได้ใหม่ๆ เพิ่มรายได้ให้แก่เกษตรกรปลูกผักวังน้ําเขียวในพื้นที่ จ.นครราชสีมา อีกทั้งยังเพิ่มมูลค่าให้แก่ผลผลิตทางการเกษตร และเป็นการใช้ทรัพยากรจากผลผลิตอย่างคุ้มค่า หากมีการสร้างเครื่องกําเนิดแสงซินโครตรอนเครื่องใหม่ จะยิ่งสร้างงานวิจัยได้หลากหลายมากขึ้น ช่วยสร้างโอกาสให้แก่ประเทศ ดิฉันพร้อมสนับสนุนการสร้างเครื่องกําเนิดแสงซินโครตรอนระดับพลังงาน 3 GeV ให้สําเร็จโดยเร็ว”
รัฐบาลไทย-ข่าวทำเนียบรัฐบาล-“ศุภมาส” ร่วมประชุมบอร์ดอีวี ชูนโยบาย “อว. For EV” สนองนโยบายรัฐบาลดันไทยเป็นศูนย์กลางอีวีอาเซียน
วันพุธที่ 28 กุมภาพันธ์ 2567
“ศุภมาส” ร่วมประชุมบอร์ดอีวี ชูนโยบาย “อว. For EV” สนองนโยบายรัฐบาลดันไทยเป็นศูนย์กลางอีวีอาเซียน
“ศุภมาส” ร่วมประชุมบอร์ดอีวี ชูนโยบาย “อว. For EV” สนองนโยบายรัฐบาลดันไทยเป็นศูนย์กลางอีวีอาเซียน
เมื่อวันที่ 21 ก.พ. นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เป็นประธานการประชุมคณะกรรมการนโยบายยานยนต์ไฟฟ้าแห่งชาติ (บอร์ดอีวี) ครั้งที่ 1/2567 โดยมี นางสาวศุภมาส อิศรภักดี รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม นายลวรณ แสงสนิท ปลัดกระทรวงการคลัง นายนฤตม์ เทอดสถีรศักดิ์ เลขาธิการคณะกรรมการส่งเสริมการลงทุน (บีโอไอ) ร่วมกับผู้ที่เกี่ยวข้องเข้าร่วมประชุม ณ ตึกภักดีบดินทร์ ทําเนียบรัฐบาล
หลังเสร็จสิ้นการประชุม นางสาวศุภมาส เปิดเผยว่า หลังจากที่ นายเศรษฐา ทวีสิน นายกรัฐมนตรีในฐานะประธานบอร์ดได้มอบนโยบายในการประชุมครั้งแรกให้มุ่งเน้นการพัฒนาเทคโนโลยีและองค์ความรู้ในประเทศ โดยนําภาคการศึกษาเข้ามามีส่วนร่วม เพื่อให้เกิดการถ่ายทอดเทคโนโลยีที่เหมาะสม กระทรวง อว. ซึ่งมีพันธกิจในการผลิตบุคลากรในระดับอุดมศึกษา พัฒนาองค์ความรู้ เทคโนโลยี และสนับสนุนงานวิจัยนวัตกรรม พร้อมสนองนโยบายดังกล่าว จึงได้มีนโยบาย “อว. For EV” ขึ้นมา โดยมี 3 แผนงาน ซึ่งประกอบด้วย 1.การพัฒนาบุคลากรด้านยานยนต์ไฟฟ้า (EV-HRD) รองรับอุตสาหกรรมยานยนต์ไฟฟ้า 2.การเปลี่ยนจากการใช้รถยนด์ไอซีอีมาเป็นรถยนต์ไฟฟ้าในมหาวิทยาลัยและหน่วยงานในกระทรวง (EV-Transformation) พร้อมพัฒนาโครงสร้างพื้นฐานรองรับการใช้งานยานยนต์ไฟฟ้าในสัดส่วนที่สูงขึ้น และ 3.การวิจัยพัฒนาเพื่อสร้างนวัตกรรมยานยนต์ไฟฟ้า (EV-Innovation) เพื่อยกระดับอุตสาหกรรมยานยนต์ไฟฟ้าในประเทศ
“โดยขณะนี้ทั้ง 3 แผนงานได้เริ่มขับเคลื่อนแล้ว ซึ่งกระทรวง อว. เชื่อว่า นโยบาย “อว. For EV” จะสามารถสนับสนุนนโยบายส่งเสริมการใช้ยานยนต์ใฟฟ้าของรัฐบาล และดําเนินการเพื่อให้บรรลุเป้าหมายมาตรการที่กําหนดโดยคณะกรรมการนโยบายยานยนต์ไฟฟ้าแห่งชาติต่อไป” รมว.อว. กล่าว
รัฐบาลไทย-ข่าวทำเนียบรัฐบาล-​“พิมพ์ภัทรา” นำทีมผู้บริหาร อก. โชว์ศักยภาพอุตสาหกรรมฮาลาลแก่คณะรัฐมนตรี
วันอังคารที่ 27 กุมภาพันธ์ 2567
27/02/2567
​“พิมพ์ภัทรา” นําทีมผู้บริหาร อก. โชว์ศักยภาพอุตสาหกรรมฮาลาลแก่คณะรัฐมนตรี
​“พิมพ์ภัทรา” นําทีมผู้บริหาร อก. โชว์ศักยภาพอุตสาหกรรมฮาลาลแก่คณะรัฐมนตรี
วันที่ 27 กุมภาพันธ์ 2567 นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม พร้อมด้วย นายณัฐพล รังสิตพล ปลัดกระทรวงอุตสาหกรรม นางวรวรรณ ชิตอรุณ ผู้อํานวยการสํานักงานเศรษฐกิจอุตสาหกรรม นางอรรชกา สีบุญเรือง ประธานกรรมการสถาบันอาหาร นางศุภวรรณ ตีระรัตน์ ผู้อํานวยการสถาบันอาหาร นายชาญชัย สิริเกษมเลิศ ผู้อํานวยการสถาบันพัฒนาอุตสาหกรรมสิ่งทอ นายพิตรพิบูล ธีร์จันทึก ผู้อํานวยการสถาบันพัฒนาวิสาหกิจขนาดกลางและขนาดย่อม พร้อมทั้งผู้บริหารกระทรวงอุตสาหกรรมเข้าร่วมกิจกรรมประชาสัมพันธ์ สร้างการรับรู้ศักยภาพอุตสาหกรรมฮาลาลของไทยแก่คณะรัฐมนตรี ณ บริเวณตึกบัญชาการ 1 ทําเนียบรัฐบาล เพื่อกระตุ้นการรับรู้ความสําคัญของอุตสาหกรรมฮาลาลไทย พร้อมนําเสนอสินค้าตัวอย่างความร่วมมือในเครือข่ายฮาลาลหวังส่งเสริมและขยายตลาดฮาลาลให้ไทยเป็นศูนย์กลางอุตสาหกรรมฮาลาลในภูมิภาค
นางสาวพิมพ์ภัทรา เปิดเผยว่า กิจกรรมครั้งนี้จัดขึ้น เพื่อประชาสัมพันธ์สร้างการรับรู้ศักยภาพอุตสาหกรรม ฮาลาลแก่คณะรัฐมนตรี รวมถึงเป็นการเผยแพร่ประชาสัมพันธ์ให้แก่ประชาชนทั่วไปได้รับทราบ ทั้งนี้เนื่องจากอุตสาหกรรมฮาลาลในตลาดโลก ยังเป็นอุตสาหกรรมที่มีศักยภาพ โดยในตลาดโลกมีมูลค่าสูงถึง 2.1 ล้านล้านเหรียญสหรัฐฯ และมีแนวโน้มเติบโตอย่างต่อเนื่องเฉลี่ยร้อยละ 7.5 ต่อปี จนถึงปี 2567 ส่วนใหญ่อยู่ในกลุ่มอาหารและเครื่องดื่มมีส่วนแบ่งอยู่ที่ประมาณ 1.3 ล้านล้านเหรียญสหรัฐฯ คิดเป็นสัดส่วนกว่าร้อยละ 60 ของอุตสาหกรรมฮาลาลทั้งหมด ซึ่งคาดว่าในปี 2567 การเติบโตของตลาดอุตสาหกรรมฮาลาลทั้งหมด จะขยายตัวเฉลี่ยอยู่ที่ร้อยละ 7.5 โดยในส่วนของกลุ่มอาหารและเครื่องดื่ม คาดว่าจะขยายตัวเฉลี่ยอยู่ที่ร้อยละ 7.1
รมว.อุตสาหกรรม กล่าวอีกว่า สําหรับประเทศไทยมีมูลค่าส่งออกสินค้าอาหารฮาลาลในปี 2566 (ม.ค.-พ.ย.) จํานวน 216,698 ล้านบาท เติบโตเฉลี่ยร้อยละ 2.6 เมื่อเทียบกับช่วงเดียวกันของปีก่อน โดยส่วนใหญ่เป็นกลุ่มอาหารฮาลาล โดยธรรมชาติ เช่น ข้าว ธัญพืช น้ําตาลทราย ฯลฯ และมีผู้ผลิตอาหารฮาลาลกว่า 15,043 ราย มีร้านอาหาร ฮาลาลมากกว่า 3,500 ร้าน ซึ่งยังมีโอกาสเพิ่มสัดส่วนการส่งออกอาหารฮาลาลไปยังตลาดที่มีกําลังซื้อสูงได้อีกมาก
ทั้งนี้ กิจกรรมประชาสัมพันธ์ดังกล่าว จะเป็นกระตุ้นการรับรู้ความสําคัญของอุตสาหกรรมฮาลาลไทย พร้อมนําเสนอสินค้าตัวอย่างความร่วมมือในเครือข่ายฮาลาล และมุ่งหวังการส่งเสริมและขยายตลาดฮาลาลให้ไทยเป็นศูนย์กลางอุตสาหกรรมฮาลาลในภูมิภาค โดยรูปแบบการจัดงาน ประกอบด้วยการจัดคูหาเพื่อแสดงตัวอย่างแสดงสินค้าและบริการที่เกี่ยวข้องกับอุตสาหกรรมฮาลาล อาทิ อาหาร เครื่องสําอางค์ เครื่องนุ่งหุ่ม เสื้อผ้ามุสลิม การจัดแสดงสาธิตการทําอาหาร “เนื้อไทยแองกัสสิชล ฮาลาล ย่างซอสคั่วกลิ้งและใบเหลียงผัดกระเทียม” โดยเชฟชุมพล (นายชุมพล แจ้งไพร) ประธานอนุกรรมการขับเคลื่อนอุตสาหกรรมด้านอาหาร ภายใต้คณะกรรมการพัฒนาซอฟต์พาวเวอร์แห่งชาติ การจัดแสดงอาหารบนเครื่องบินจาก TG Inflight Catering Halal Food Center โดย ครัวการบิน การบินไทย รวมถึงการให้ข้อมูลที่สําคัญของโครงการศูนย์อุตสาหกรรมฮาลาลไทย (Thai Halal Industry Center)
รัฐบาลไทย-ข่าวทำเนียบรัฐบาล-The cabinet met on February 27, 2024
วันพุธที่ 28 กุมภาพันธ์ 2567
28/02/2567
The cabinet met on February 27, 2024
Some of the resolutions are as follows:
Title: Draft Act on Prevention and Suppression of Financing of Terrorism and Proliferation of Weapons of Mass Destruction (No. ...) B.E. ...
The cabinet approved and acknowledged the following proposals of the Anti-Money Laundering Office:
Approved the draft Act on Prevention and Suppression of Financing of Terrorism and Proliferation of Weapons of Mass Destruction (No. ...) B.E. ..., as scrutinized by Office of Council of State
Acknowledged the plan for drafting of secondary legislations, timeframe, and essences of the secondary legislations issued under the draft Act
Title: Overview of Economic and Trade Indices for January 2024
The cabinet acknowledged the Overview of Economic and Trade Indices for January 2024, as proposed by Ministry of Commerce.
Gist
According to the report,
Consumer Price Index (CPI) for January 2024: 106.98 (+0.02% MoM)
Headline inflation rate: -1.11% YoY
Core inflation rate: -0.83% YoY
Headline inflation rate for 2022 is estimated at: (-0.3) – 1.7% (Median 0.7%)
Consumer Confidence Index (CCI): 54.5
Title: Report on the Industrial Economics Status for December 2023
The cabinet acknowledged Industrial Economic Report for December 2023, as proposed by Ministry of Industry.
Gist
Based on the report, manufacturing production index (MPI) for December 2023 contracted by 6.3% YoY due to an increase of household debts and high interest rates which have resulted in reduction of domestic consumption of semi-durable and durable goods, such as automobiles, concrete products, cement, etc. Economic recession of key trade partners (i.e., USA, Japan, EU, CLMV) also resulted in export reduction of electronics parts and circuits and air conditioners.
Key industries that caused the contraction were automobiles (-20.59%), electronics parts and circuit (-12.61%), and sugar (-22.93%), whereas key industries that expanded well in December 2023 (YoY) were petroleum refinery products (+7.22%), electrical cords and other cables (+43.29%), and paper (+20.28%).
Title: Rescheduling of Deliberation of Draft FY2024 Budget Expenditure Act
The cabinet acknowledged the rescheduling of the deliberation of the draft FY2024 Budget Expenditure Act, as proposed by the Budget Bureau.
Gist
The Budget Bureau reported that the deliberation of the draft FY2024 Budget Expenditure Act has been undertaken earlier than scheduled. Therefore, the Budget Bureau has rescheduled the deliberation of the draft FY2024 Budget Expenditure Act as follows:
Items
Dates
Activities
Original Schedule (Cabinet resolution on November 14, 2023)
Adjusted Schedule
Deliberation of FY2024 Budget Expenditure Act
รัฐบาลไทย-ข่าวทำเนียบรัฐบาล-“หมอชลน่าน” สั่งการด่วน ส่งตัวหนูน้อยวัย 5 ขวบ จากเมืองกาญจน์ รักษาโรคผิวหนังเรื้อรัง ที่สถาบันโรคผิวหนัง
วันพุธที่ 28 กุมภาพันธ์ 2567
“หมอชลน่าน” สั่งการด่วน ส่งตัวหนูน้อยวัย 5 ขวบ จากเมืองกาญจน์ รักษาโรคผิวหนังเรื้อรัง ที่สถาบันโรคผิวหนัง
รัฐมนตรีว่าการกระทรวงสาธารณสุข ช่วยเหลือเด็กชายวัย 5 ขวบ ป่วยโรคผิวหนังเรื้อรังกว่า 3 ปี สั่งการโรงพยาบาลเลาขวัญ จังหวัดกาญจนบุรี ส่งตัวด่วนเข้ารับการรักษาที่สถาบันโรคผิวหนัง กรมการแพทย์ ล่าสุดถึงมือแพทย์ผู้เชี่ยวชาญแล้ว
นายแพทย์ชลน่าน ศรีแก้ว รัฐมนตริว่าการกระทรวงสาธารณสุข กล่าวว่า หลังทราบข่าวเด็กชายวัย 5 ขวบ 6 เดือน ในอําเภอเลาขวัญ จังหวัดกาญจนบุรี ป่วยเป็นโรคผิวหนังเรื้อรัง รักษามานานกว่า 3 ปีแล้ว ยังไม่หายขาด มารดาได้ขอความช่วยเหลือด้านการรักษา เนื่องจากส่งผลกระทบต่อการใช้ชีวิตประจําวัน รวมทั้งมีความยากลําบากในการเดินทางพบแพทย์แต่ละครั้งและมีภาระด้านค่าใช้จ่าย ได้สั่งการให้สถาบันโรคผิวหนัง กรมการแพทย์ ประสานข้อมูลการรักษาและให้โรงพยาบาลเลาขวัญ ส่งตัวเด็กเข้ามารักษาต่อที่สถาบันโรคผิวหนัง เนื่องจากเป็นสถาบันเฉพาะทางที่มีความเชี่ยวชาญสูง
“จากที่ได้ไปจัดโครงการพาหมอไปหาประชาชนที่จังหวัดกาญจนบุรี เมื่อ 2 สัปดาห์ก่อน พบว่าหลายพื้นที่ประชาชนยังมีภาระค่าใช้จ่ายในการเดินทางมาพบแพทย์แต่ละครั้ง เช่นเดียวกับผู้ป่วยเด็กรายนี้ จึงได้เข้าให้ความช่วยเหลือ โดยล่าสุด เวลาประมาณ 17.45 น. ได้รับรายงานว่าเด็กเดินทางมาถึงสถาบันโรคผิวหนัง และได้รับการดูแลจากแพทย์ผู้เชี่ยวชาญเรียบร้อยแล้ว” นายแพทย์ชลน่านกล่าว
****************************************** 28 กุมภาพันธ์ 2567
รัฐบาลไทย-ข่าวทำเนียบรัฐบาล-​Govt to liaise with Cambodian counterpart in fighting against transborder fire
วันพุธที่ 28 กุมภาพันธ์ 2567
28/02/2567
​Govt to liaise with Cambodian counterpart in fighting against transborder fire
​Govt to liaise with Cambodian counterpart in fighting against transborder fire
February 27, 2024, at 1020hrs, at the Command Building I, Government House, following the weekly cabinet meeting, Prime Minister and Minister of Finance Srettha Thavisin disclosed about the establishment of a Thailand-Cambodia joint working group on wildfire prevention that during the past 3-4 weeks, many hotspots were detected in Cambodia. Ministry of Foreign Affairs has reported that the Cambodian Government would dispatch a team to liaise with the Thai counterpart on setting up of a wildfire Hotline. The Prime Minister also ordered Ministry of Natural Resource and Environment to establish the Team Thailand for liaising with the Cambodian Government. This will be an official cooperation following an ongoing discussion and immediate solution to wildfire incidents during the past 2-3 weeks.
รัฐบาลไทย-ข่าวทำเนียบรัฐบาล-ไอแบงก์ร่วมพิธีส่งมอบบ้าน 124 หลังคาเรือน และส่งมอบข้าวสาร แก่ผู้ประสบภัยจากเหตุพลุระเบิดตำบลมูโนะ 500 หลังคาเรือน
วันพุธที่ 28 กุมภาพันธ์ 2567
28/02/2567
ไอแบงก์ร่วมพิธีส่งมอบบ้าน 124 หลังคาเรือน และส่งมอบข้าวสาร แก่ผู้ประสบภัยจากเหตุพลุระเบิดตําบลมูโนะ 500 หลังคาเรือน
ไอแบงก์ส่งมอบบ้านเพื่อพี่น้องมูโนะแก่ผู้ได้รับผลกระทบจากเหตุพลุระเบิดในตําบลมูโนะ จังหวัดนราธิวาส ดําเนินการโดย ศูนย์ช่วยเหลือผู้ประสบภัยมูโนะ สภาเครือข่ายช่วยเหลือด้านมนุษยธรรม สํานักจุฬาราชมนตรี
ธนาคารอิสลามแห่งประเทศไทย (ไอแบงก์) ร่วมพิธีส่งมอบบ้านเพื่อพี่น้องมูโนะแก่ผู้ได้รับผลกระทบจากเหตุพลุระเบิดในตําบลมูโนะ จังหวัดนราธิวาส ดําเนินการโดย ศูนย์ช่วยเหลือผู้ประสบภัยมูโนะ สภาเครือข่ายช่วยเหลือด้านมนุษยธรรม สํานักจุฬาราชมนตรี โดยพิธีดังกล่าวได้รับเกียรติจาก ว่าที่ร้อยตรี ตระกูล โทธรรม ผู้ว่าราชการจังหวัดนราธิวาส กล่าวต้อนรับ พล.ต.ต.สุรินทร์ ปาลาเร่ เลขาธิการคณะกรรมการกลางอิสลามแห่งประเทศไทย กล่าวขอบคุณ นายแพทย์อนันต์ชัย ไทยประทาน ประธานสภาเครือข่ายช่วยเหลือด้านมนุษยธรรม สํานักจุฬาราชมนตรี กล่าวรายงานโครงการ และนายอรุณ บุญชม จุฬาราชมนตรี กล่าวโอวาทและขอพร โดยภายในงานนี้ ธนาคารได้ร่วมส่งมอบความช่วยเหลือจากที่ได้ระดมเงินบริจาคจากลูกค้าธนาคารและประชาชนทั่วไปผ่านบัญชี ‘ช่วยเหลือผู้ประสบภัยจากโกดังพลุระเบิดตลาดมูโนะ-นราธิวาส’ บัญชีธนาคารอิสลามแห่งประเทศไทย เลขที่ 008-1-365195 ในช่วงบ่ายวันอังคารที่ 27 กุมภาพันธ์ 2567 ณ โรงเรียนบ้านมูโนะ ตําบลมูโนะ อําเภอสุไหงโกลก จังหวัดนราธิวาส
ดร.ทวีลาภ ฤทธาภิรมย์ กรรมการและผู้จัดการ พร้อมผู้บริหารธนาคารอิสลามแห่งประเทศไทย เข้าร่วมพิธีมอบบ้าน จํานวน 124 หลัง เพื่อพี่น้องมูโนะที่ได้รับผลกระทบจากเหตุพลุระเบิดในตําบลมูโนะ จังหวัดนราธิวาส ดําเนินการโดย ศูนย์ช่วยเหลือผู้ประสบภัยมูโนะ สภาเครือข่ายช่วยเหลือด้านมนุษยธรรม สํานักจุฬาราชมนตรี ในโอกาสนี้ ธนาคารได้ร่วมส่งมอบข้าวสาร 5,000 กิโลกรัม เพื่อช่วยเหลือผู้ประสบภัยจากเหตุพลุระเบิดรวม 500 หลังคาเรือน เป็นเงินมูลค่า 129,080 บาท โดยได้รับเกียรติอย่างสูงจากนายอรุณ บุญชม จุฬาราชมนตรี เป็นผู้แทนในการรับมอบความช่วยเหลือครั้งนี้ ซึ่งธนาคารได้นําเงินจากการเปิดบัญชีรับบริจาคตั้งแต่วันที่ 31 กรกฎาคม 2566 จนถึงวันที่ 31 สิงหาคม 2566 ที่ก่อนหน้านี้ธนาคารได้ส่งมอบความช่วยเหลือเบื้องต้นไปแล้วเป็นเงิน 150,000 บาทเมื่อวันที่ 7 สิงหาคม 2566 ผ่านไปยังผู้ว่าราชการจังหวัดนราธิวาส และรองนายกรัฐมนตรีเป็นสักขีพยาน
พร้อมกันนี้ บริษัท อะมานะฮ์ ลิสซิ่ง จํากัด (มหาชน) ซึ่งเป็นบริษัทในเครือของธนาคารอิสลามแห่งประเทศไทย ได้ร่วมบริจาคเงินสมทบการช่วยเหลือให้แก่สภาเครือข่ายช่วยเหลือด้านมนุษยธรรมครั้งนี้ด้วย
รัฐบาลไทย-ข่าวทำเนียบรัฐบาล-ขสมก. ยกเลิกจุดเชื่อมต่อรถโดยสาร ขสมก. - บขส. ตั้งแต่วันที่ 1 มีนาคม 2567 เป็นต้นไป
วันพุธที่ 28 กุมภาพันธ์ 2567
ขสมก. ยกเลิกจุดเชื่อมต่อรถโดยสาร ขสมก. - บขส. ตั้งแต่วันที่ 1 มีนาคม 2567 เป็นต้นไป
...
นายกิตติกานต์ จอมดวง จารุวรพลกุล ผู้อํานวยการองค์การขนส่งมวลชนกรุงเทพ กระทรวงคมนาคม เปิดเผยว่า ตามที่องค์การขนส่งมวลชนกรุงเทพ (ขสมก.) นํารถโดยสารของ ขสมก. ที่วิ่งผ่านสถานีขนส่งผู้โดยสารกรุงเทพ (จตุจักร) หรือหมอชิต 2 จํานวน 12 เส้นทาง เข้ามาจอดรับ - ส่งประชาชนบริเวณชานชาลาขาเข้าหมอชิต 2 ตั้งแต่วันที่ 9 ธันวาคม 2566 เพื่ออํานวยความสะดวกประชาชนเดินทางเชื่อมต่อระหว่างรถโดยสารของ ขสมก. กับบริษัท ขนส่ง จํากัด (บขส.) ได้อย่างต่อเนื่อง แต่เนื่องจาก บขส. จะปิดพื้นที่บริเวณหมอชิต 2 ขาเข้าทั้งหมดเป็นการถาวร โดยให้รถโดยสารประจําทางที่วิ่งในเส้นทางหมวด 2 (กรุงเทพฯ - ต่างจังหวัด) ใช้พื้นที่ขาออก เพื่อจอดส่งผู้ใช้บริการบริเวณชานชาลาที่ 1 (ชานชาลาติดกับอาคารสถานี) ตั้งแต่วันที่ 1 มีนาคม 2567 เป็นต้นไป ขสมก. จึงต้องยกเลิกการนํารถโดยสารเข้าไปรับ - ส่งประชาชน ณ จุดเชื่อมต่อรถโดยสาร ขสมก. - บขส. บริเวณชานชาลาขาเข้าหมอชิต 2 ตั้งแต่วันที่ 1 มีนาคม 2567 เป็นต้นไป ประชาชนสามารถเดินจากหมอชิต 2 บริเวณชานชาลาที่ 1 มายังอู่หมอชิต 2 ระยะทางประมาณ 400 เมตร เพื่อใช้บริการรถโดยสาร ขสมก. ซึ่ง ขสมก. ได้จัดทําป้ายประชาสัมพันธ์บอกเส้นทาง ติดตั้งบริเวณทางเดินเชื่อมต่อระหว่างสถานีหมอชิต 2 กับอู่หมอชิต 2 เป็นระยะ พร้อมทั้งได้ปรับปรุงทัศนียภาพบริเวณทางเดินดังกล่าว เพื่อให้ประชาชนทุกกลุ่ม ทั้งเด็ก คนชรา และคนพิการ สามารถเดินทางมาใช้บริการรถโดยสารของ ขสมก. ได้อย่างสะดวกและปลอดภัย
รัฐบาลไทย-ข่าวทำเนียบรัฐบาล-​นายกฯ ยืนยันรัฐบาลยังเดินหน้ากระบวนการพูดคุยเพื่อสันติภาพจังหวัดชายแดนภาคใต้ มองอนาคต โอกาส สร้างความเสมอภาค สร้าง Demandให้ทั่วโลกรู้ 3 จังหวัดชายแดนภาคใต้เป็นจังหวัดที่น่าเที่ยว
วันพุธที่ 28 กุมภาพันธ์ 2567
28/02/2567
​นายกฯ ยืนยันรัฐบาลยังเดินหน้ากระบวนการพูดคุยเพื่อสันติภาพจังหวัดชายแดนภาคใต้ มองอนาคต โอกาส สร้างความเสมอภาค สร้าง Demandให้ทั่วโลกรู้ 3 จังหวัดชายแดนภาคใต้เป็นจังหวัดที่น่าเที่ยว
นายกฯ ยืนยันรัฐบาลยังเดินหน้ากระบวนการพูดคุยเพื่อสันติภาพจังหวัดชายแดนภาคใต้ มองอนาคต โอกาส สร้างความเสมอภาค สร้าง Demand ให้ทั่วโลกรู้ 3 จังหวัดชายแดนภาคใต้เป็นจังหวัดที่น่าเที่ยว
วันนี้ (28 ก.พ. 67) เวลา 16.00 น. นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ได้ให้สัมภาษณ์สื่อมวลชนเกี่ยวกับการพัฒนาด้านการคมนาคมขนส่งของ 3 จังหวัดชายแดนภาคใต้ว่า วันนี้มีรัฐมนตรีที่เกี่ยวข้องได้เดินทางมาและพูดคุยกันเรื่อง ถนน สนามบิน โดยต้องเข้าใจในเชิงพาณิชย์ หากจะให้เอกชนมาลงทุนก็ต้องมี Demand มีกําลังทรัพย์ หรืออย่างน้อยต้องไม่ขาดทุน ขาดทุนน้อย เราไม่สามารถบังคับ หรือขอความร่วมมือเอกชนมาเปิดบริการได้ แต่ถ้ามี Demand เข้ามาทําให้สถานที่ท่องเที่ยวต่าง ๆ มีความคึกคัก สายการบิน เที่ยวบินก็จะตามอย่างแน่นอน ทั้งนี้ การมา 3 จังหวัดชายแดนใต้ครั้งนี้มาเพื่อสร้าง Demand สร้างให้ทั่วโลกรู้ว่า 3 จังหวัดชายแดนภาคใต้เป็นจังหวัดที่น่าเที่ยว
นายกรัฐมนตรีกล่าวต่อว่า สําหรับเรื่องความมั่นคง ฝ่ายความมั่นคงทํางานมาด้วยดีตลอด จะเห็นได้ว่าในปีที่ผ่านนั้นปัญหาต่าง ๆ ลดน้อยลงมาก แต่ถ้าเราโฟกัสเรื่องความไม่มั่นคง ความไม่สงบ วันนี้เราต้องพูดถึงโอกาสมากกว่า ทุกคนล้วนอยากมีโอกาส มีเงินในกระเป๋า ถ้าเศรษฐกิจดี มีความเสมอภาค มีความเท่าเทียม ได้รับการศึกษาที่ถูกต้อง ได้รับสิทธิที่เท่าเทียมกันของทุกคนที่เป็นคนไทย คิดว่าปัญหาต่าง ๆ ก็จะไม่เกิดขึ้น นอกจากนั้น เราต้องไม่มองข้ามประชาชน หากประชาชนต้องการที่จะขยายธุรกิจ สิ่งที่ประชาชนต้องการ คือ เงินทุน รัฐบาลจะพยายามจัดการเกี่ยวกับธนาคารอิสลามที่เข้าใจถึงบริบท การอยู่อาศัยของประชาชน 3 จังหวัดชายแดนภาคใต้ หรือธนาคารอื่น ๆ ซึ่งจะต้องมีการพูดคุยกันเพื่อเป็นการรองรับว่า หากมีความต้องการที่จะเพาะพันธุ์ปลานิลน้ําไหล กรมวิชาการเกษตร กรมประมงต้องเข้ามาช่วยเหลือ อีกทั้งกระทรวงการคลังต้องเข้ามาดูแลเรื่องเงินทุนอีกด้วย
นายกรัฐมนตรีกล่าวอีกว่า สําหรับกระบวนการพูดคุยเพื่อสันติภาพจังหวัดชายแดนภาคใต้ ยืนยันมีการดําเนินการต่อแน่นอน แต่อยากให้มองอนาคต พูดถึงโอกาสที่รัฐบาลให้ความสําคัญกับ 3 จังหวัดชายแดนภาคใต้ ทั้งนี้ การยกเลิกพระราชกําหนดการบริหารราชการในสถานการณ์ฉุกเฉิน ในพื้นที่จังหวัดชายแดนภาคใต้นั้นเป็นเรื่องของฝ่ายความมั่นคงที่จะต้องพิจารณาพูดคุยกัน สําหรับการลงพื้นที่ 3 จังหวัดชายแดนภาคใต้ในครั้งนี้ ไม่ต้องการให้พูดถึงความไม่มั่นคง เราต้องพูดถึงโอกาส ศักยภาพดีกว่า เชื่อว่าทุกคนอยากให้ประเทศไทยเป็นหนึ่งเดียวกัน ประชาชนทุกคนได้รับสิทธิเท่าเทียมกัน
รัฐบาลไทย-ข่าวทำเนียบรัฐบาล-​Govt to set up National Halal Industry Commission and Thai Halal Industry Center
วันพุธที่ 28 กุมภาพันธ์ 2567
28/02/2567
​Govt to set up National Halal Industry Commission and Thai Halal Industry Center
​Govt to set up National Halal Industry Commission and Thai Halal Industry Center
February 27, 2024, at 1020hrs, at the Command Building I, Government House, following the weekly cabinet meeting, Prime Minister and Minister of Finance Srettha Thavisin disclosed that the cabinet has made approval to the establishment of National Halal Industry Commission and Thai Halal Industry Center in a bid to promote Thai Halal food/products and tourism.
The Prime Minister will also raise this matter during his field visit to the 3 Southern border provinces on February 27-29, 2024. He has earlier met with the ruler of Dubai, Sultan of Brunei, and the Malaysian Prime Minister, and agreed with them on Halal cooperation and the development of a center of Halal food. The cabinet’s approval on the establishment of National Halal Industry Commission and Thai Halal Industry Center will help uplift quality of life of the Thai people.
รัฐบาลไทย-ข่าวทำเนียบรัฐบาล-​เลขานุการรัฐมนตรีฯ ไพลิน ร่วมงานสัมมนา ทิศทางอุตสาหกรรมเพื่อความมั่นคง 2567 เวหา พสุธา มหานที
วันพุธที่ 28 กุมภาพันธ์ 2567
28/02/2567
​เลขานุการรัฐมนตรีฯ ไพลิน ร่วมงานสัมมนา ทิศทางอุตสาหกรรมเพื่อความมั่นคง 2567 เวหา พสุธา มหานที
​เลขานุการรัฐมนตรีฯ ไพลิน ร่วมงานสัมมนา ทิศทางอุตสาหกรรมเพื่อความมั่นคง 2567 เวหา พสุธา มหานที
วันที่ 27 กุมภาพันธ์ 2567 นางสาวไพลิน เทียนสุวรรณ เลขานุการรัฐมนตรีว่าการกระทรวงอุตสาหกรรม ได้รับมอบหมาย จากนางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม เข้าร่วมงานสัมมนา ทิศทางอุตสาหกรรมเพื่อความมั่นคง 2567 เวหา พสุธา มหานที SYMPOSIUM 2024 FUTURE in the AIR-LAND- SEA โดยมี นายสุทิน คลังแสง รัฐมนตรีว่าการกระทรวงกลาโหม เป็นประธานเปิดงาน พร้อมด้วย นายกฤศ จันทร์สุวรรณ รองผู้อํานวยการสํานักงานเศรษฐกิจอุตสาหกรรม เข้าร่วม และมี พล.อ.อ. มานัด วงษ์วาทย์ นายกสมาคมอุตสาหกรรมเพื่อการป้องกันประเทศ (สอป.) ประธานจัดงาน ให้การต้อนรับ ณ ห้องบอลลูม C โรงแรมเซ็นทาราแกรนด์ เซ็นทรัลเวิลด์
โดยการสัมมนาในครั้งนี้ จัดขึ้นเพื่อเป็นการแลกเปลี่ยนความคิดเห็น จากตัวแทนผู้ประกอบการ และหน่วยงานภาครัฐ ถึงทิศทางอุตสาหกรรมเพื่อความมั่นคง เวหา พสุธา มหานที ครอบคลุมทุกประเภทอุตสาหกรรมความมั่นคง ทางอากาศ ทางบก และทางน้ํา สู่เป้าหมายในการสร้างเศรษฐกิจไทยให้มั่นคง จากการสนับสนุนของรัฐบาล เพื่อเพิ่มขีดความสามารถในการผลิตของผู้ประกอบการ รวมถึงการผลักดันบุคลากรในประเทศ เพื่อการเติบโตของอุตสาหกรรมความมั่นคง ซึ่งตั้งแต่อดีตจนถึงปัจจุบัน อุตสาหกรรมเพื่อความมั่นคงส่วนใหญ่เป็นการนําเข้าจากต่างประเทศ จึงส่งผลกระบบต่องบประมาณกองทัพ และภาพรวมของเศรษฐกิจประเทศ ทั้งนี้ จากการสัมมนาในครั้งนี้ จึงเป็นการเปิดประตูสู่อนาคต สร้างความมั่นใจให้คนไทย ใช้ของไทย ตระหนักรู้ถึงหลัก “ไทยทํา ไทยใช้ ไทยมั่นคง”
รัฐบาลไทย-ข่าวทำเนียบรัฐบาล-ปลัด สธ. เผย ปีนี้ไทยร้อนหนักกว่าปีก่อน ห่วงประชาชนเกิด "ฮีทสโตรก" อันตรายถึงชีวิต แนะวิธีป้องกันสังเกตอาการ
วันพุธที่ 28 กุมภาพันธ์ 2567
ปลัด สธ. เผย ปีนี้ไทยร้อนหนักกว่าปีก่อน ห่วงประชาชนเกิด "ฮีทสโตรก" อันตรายถึงชีวิต แนะวิธีป้องกันสังเกตอาการ
ปลัดกระทรวงสาธารณสุข เผย ไทยเข้าสู่ฤดูร้อนแล้ว ปีนี้อากาศจะร้อนกว่าปีก่อน อุณหภูมิสูงสุดถึง 44.5 องศาเซลเซียส ห่วงประชาชนเสี่ยงภาวะ “ฮีทสโตรก” อันตรายถึงขั้นเสียชีวิตได้
ปลัดกระทรวงสาธารณสุข เผย ไทยเข้าสู่ฤดูร้อนแล้ว ปีนี้อากาศจะร้อนกว่าปีก่อน อุณหภูมิสูงสุดถึง 44.5 องศาเซลเซียส ห่วงประชาชนเสี่ยงภาวะ “ฮีทสโตรก” อันตรายถึงขั้นเสียชีวิตได้ ขอให้กลุ่มเสี่ยง ทั้งเด็กเล็ก หญิงตั้งครรภ์ ผู้สูงอายุ ผู้มีโรคประจําตัว อยู่ในที่อากาศถ่ายเทสะดวก เลี่ยงอยู่กลางแดดนานๆ ส่วนคนทํางานกลางแจ้งให้สลับเข้าที่ร่มเป็นระยะ แนะวิธีป้องกัน สังเกตอาการและปฐมพยาบาล
วันนี้ (28 กุมภาพันธ์ 2567) นพ.โอภาส การย์กวินพงศ์ ปลัดกระทรวงสาธารณสุข เปิดเผยว่า ประเทศไทยได้เข้าสู่ฤดูร้อนตั้งแต่วันที่ 21 กุมภาพันธ์ที่ผ่านมา โดยตามประกาศของกรมอุตุนิยมวิทยา คาดการณ์ว่าอุณหภูมิปีนี้จะสูงขึ้นกว่าปีก่อน อาจถึง 44.5 องศาเซลเซียส ซึ่งมีความเสี่ยงส่งผลกระทบต่อสุขภาพของประชาชน โดยดูได้จากค่าดัชนีความร้อน ซึ่งเป็นค่าที่สะท้อนความรู้สึกร้อนของร่างกาย จากการนําอุณหภูมิของอากาศมาคิดร่วมกับความชื้นสัมพัทธ์ เนื่องจากเมื่อความชื้นสัมพัทธ์สูงจะทําให้เหงื่อระเหยยาก และส่งผลให้รู้สึกร้อนกว่าอุณหภูมิจริงของอากาศ หากค่าดัชนีความร้อนเกิน 40 องศาเซลเซียส จะมีความเสี่ยงเกิดโรคลมแดด หรือโรคฮีทสโตรก (Heat Stroke) ซึ่งเป็นภาวะที่ร่างกายร้อนจัดจนส่งผลกระทบต่อระบบต่างๆ ในร่างกาย และเป็นอันตรายถึงขั้นเสียชีวิตได้
“กลุ่มเสี่ยงที่อาจเกิดโรคฮีทสโตรก ได้แก่ เด็กเล็ก หญิงตั้งครรภ์ ผู้สูงอายุ และผู้ที่มีโรคประจําตัว เช่น โรคหัวใจ โรคความดันโลหิตสูง และโรคอ้วน จึงควรอยู่ในพื้นที่ที่มีอากาศถ่ายเทสะดวก ส่วนผู้ที่มีร่างกายแข็งแรงแต่ต้องอยู่กลางแจ้งเป็นเวลานาน จะมีโอกาสเกิดฮีทสโตรกได้เช่นกัน ดังนั้น หากต้องทํางานกลางแจ้ง ควรเลี่ยงการสวมชุดที่มีสีเข้ม เนื่องจากจะดูดซับความร้อนได้ดี ดื่มน้ํามากๆ และสลับเข้าพักในที่ร่มเป็นระยะ เช่น ทุก 30 นาที หรือทุกชั่วโมง” นพ.โอภาสกล่าว
นพ.โอภาสกล่าวต่อว่า อาการสําคัญของโรคฮีทสโตรค คือ วิงเวียน อ่อนเพลีย ร่างกายมีความร้อนเพิ่มขึ้น เหงื่อไม่ค่อยออก ผิวร้อน แดง แห้ง หากเริ่มมีอาการดังกล่าว ขอให้รีบเข้าที่ร่มหรือห้องที่มีความเย็น และดื่มน้ํามากๆ การปฐมพยาบาลเบื้องต้น ให้ผู้ป่วยนอนราบ ยกเท้าและสะโพกสูง คลายเสื้อผ้าให้หลวม ถอดเสื้อผ้าออกเท่าที่จําเป็น ใช้ผ้าชุบน้ําเย็นเช็ดตามตัว ซอกคอ รักแร้ และศีรษะ ร่วมกับใช้พัดลมเป่าระบายความร้อน หากผู้ป่วยหมดสติ ให้จับนอนตะแคงเพื่อป้องกันโคนลิ้นอุดตันทางเดินหายใจ และหากปฐมพยาบาลแล้วอาการไม่ดีขึ้นให้รีบนําส่งโรงพยาบาล หรือโทรแจ้งสายด่วน 1669 ทั้งนี้ สามารถป้องกันไม่ให้เกิดโรคฮีทสโตรคได้ด้วยการดื่มน้ําอย่างเพียงพอ หลีกเลี่ยงการอยู่ในที่ที่มีแดดนานเกินไป หรือหลีกเลี่ยงการทํากิจกรรมที่ต้องใช้พลังงานมาก โดยเฉพาะการออกกําลังกายกลางแจ้ง แต่หากต้องการออกกําลังกาย ควรปฏิบัติดังนี้ 1.ดื่มน้ําสะอาดบ่อยๆ หากสูญเสียเหงื่อมากควรดื่มเครื่องดื่มประเภทเกลือแร่ 2.หลีกเลี่ยงการออกกําลังกายอย่างหนักติดต่อกันเป็นเวลานาน 3.ออกกําลังกายในช่วงเช้าหรือช่วงเย็น หรือเปลี่ยนมาออกกําลังกายภายในอาคาร หรือบริเวณที่มีอากาศถ่ายเท 4.สวมชุดออกกําลังกายที่ระบายความร้อนได้ดี และ 5.ออกกําลังกายเป็นกลุ่ม เพื่อหากมีอาการผิดปกติได้รีบแจ้งบุคคลใกล้ชิด
****************************************** 28 กุมภาพันธ์ 2567
รัฐบาลไทย-ข่าวทำเนียบรัฐบาล-นายกฯ เยี่ยมชมกิจกรรมส่งเสริมสินค้าปลานิลสายน้ำไหลเบตง สนับสนุนให้เพิ่มปริมาณการเลี้ยง ย้ำให้กระทรวงเกษตรฯ และ ธ.ก.ส. สนับสนุนผู้ที่สนใจ
วันพุธที่ 28 กุมภาพันธ์ 2567
28/02/2567
นายกฯ เยี่ยมชมกิจกรรมส่งเสริมสินค้าปลานิลสายน้ําไหลเบตง สนับสนุนให้เพิ่มปริมาณการเลี้ยง ย้ําให้กระทรวงเกษตรฯ และ ธ.ก.ส. สนับสนุนผู้ที่สนใจ
นายกฯ เยี่ยมชมกิจกรรมส่งเสริมสินค้าปลานิลสายน้ําไหลเบตง สนับสนุนให้เพิ่มปริมาณการเลี้ยง ย้ําให้กระทรวงเกษตรฯ และ ธ.ก.ส. สนับสนุนผู้ที่สนใจ
วันนี้ (28 กุมภาพันธ์ 2567) เวลา 14.00 น. นายชัย วัชรงค์ โฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง พร้อมคณะ เยี่ยมชมและรับฟังการบรรยายวิธีการเลี้ยงปลานิลสายน้ําไหลเบตง และปลาพลวงชมพูฮาลาบาลา สู่ GI ไทย ณ ร้านอาหารบ่อปลานิลสายน้ําไหล (โกหงิ่ว) ตําบลตาเนาะแมเราะ อําเภอเบตง จังหวัดยะลา ซึ่งวิธีการเลี้ยงปลานิลสายน้ําไหล เป็นรูปแบบการเลี้ยงในระบบน้ําไหลผ่าน โดยใช้ภูมิปัญญาท้องถิ่นในการผันน้ําจากลําธารเข้าสู่ฟาร์ม ซึ่งวิธีการเลี้ยงปลานิลผ่านระบบน้ําไหล ทําให้ผลิตปลานิลที่มีคุณภาพสูง สามารถสร้างรายได้แก่เกษตรกรปลานิล ขนาด 1 กก. ขึ้นไปในราคา 90 - 100 บาท ต่อ กก.
ทั้งนี้ นายกฯ กล่าวให้สัมภาษณ์ว่า ปลานิลสายน้ําไหลถ้ามีปริมาณความต้องการซื้อมาก ให้มีการเพิ่มขึ้นของราคาเป็นขั้นตอนกลไกทางการตลาด ตอนนี้อยากให้มีการเพิ่มการเลี้ยงให้มากขึ้น เรามีดีมานด์และตลาดที่ชัดเจน ถ้ามีผู้ที่สนใจแต่ยังขาดเงินทุน อยากให้ทางกระทรวงเกษตรและสหกรณ์ และธนาคารเพื่อการเกษตรและสหกรณ์การเกษตร (ธ.ก.ส.) ช่วยสนับสนุน
จากนั้น นายกฯ และคณะเดินทางเยี่ยมชมกิจกรรมชมสวนดอกไม้เมืองหนาวเบตง (สวนหมื่นบุปผา) สถานที่ท่องเที่ยวของจังหวัดยะลาซึ่งสามารถรับชมดอกไม้ได้มากกว่า 30,000 ต้น ดอกไม้มากกว่า 100 สายพันธุ์ รวมทั้งผลิตภัณฑ์ชุมชนสินค้าท้องถิ่น เทียนไขหอม DIY ที่นําดอกไม้อบแห้งในพื้นที่มาให้เลือกสรร เห็ดหลินจือเบตง และสปาเท้าอุโมงค์ปิยะมิตรด้วย
รัฐบาลไทย-ข่าวทำเนียบรัฐบาล-เมื่อวันอังคารที่ 27 ก.พ.67 เวลา 15.00 น.  นาย Khamphan Anlavan (คำพัน อั่นลาวัน) ออท.สาธารณรัฐประชาธิปไตยประชาชนลาว(สปป.ลาว)/ไทย เข้าเยี่ยมคำนับ รมว.กห.
วันพุธที่ 28 กุมภาพันธ์ 2567
เมื่อวันอังคารที่ 27 ก.พ.67 เวลา 15.00 น.  นาย Khamphan Anlavan (คําพัน อั่นลาวัน) ออท.สาธารณรัฐประชาธิปไตยประชาชนลาว(สปป.ลาว)/ไทย เข้าเยี่ยมคํานับ รมว.กห.
โดย ออท.สปป.ลาว/ไทย และ รมว.กห. ชื่นชมความสัมพันธ์และความร่วมมืออันใกล้ชิดที่ดําเนินมาอย่างยาวนานของไทยและ สปป.ลาว ในฐานะมิตรประเทศที่ใกล้ชิด รวมทั้งเห็นพ้องในการดํารงความร่วมมือทั้งในด้านการแก้ไขปัญหายาเสพติด การค้ามนุษย์ หมอกควัน
และการป้องปรามแก๊งคอลเซ็นเตอร์ ทั้งนี้ รมว.กห. ได้ยืนยันที่จะเข้าร่วมการประชุม รมว.กห.อาเซียน อย่างไม่เป็นทางการ ที่จะจัดขึ้น ณ สปป.ลาว และยินดีสนับสนุนความร่วมมือระหว่างกันในทุกมิติ
รัฐบาลไทย-ข่าวทำเนียบรัฐบาล-“ศุภมาส” นั่งหัวโต๊ะรับฟังแกนนำอุเทนถวาย ก่อนมอบข้อเรียกร้องให้ทุกภาคส่วนที่เกี่ยวข้องใช้เป็นข้อมูลคลี่คลายข้อพิพาทให้เร็วที่สุด เผยการแก้ปัญหาต้องเคารพและยึดหลักกฎหมาย
วันพุธที่ 28 กุมภาพันธ์ 2567
“ศุภมาส” นั่งหัวโต๊ะรับฟังแกนนําอุเทนถวาย ก่อนมอบข้อเรียกร้องให้ทุกภาคส่วนที่เกี่ยวข้องใช้เป็นข้อมูลคลี่คลายข้อพิพาทให้เร็วที่สุด เผยการแก้ปัญหาต้องเคารพและยึดหลักกฎหมาย
“ศุภมาส” นั่งหัวโต๊ะรับฟังแกนนําอุเทนถวาย ก่อนมอบข้อเรียกร้องให้ทุกภาคส่วนที่เกี่ยวข้องใช้เป็นข้อมูลคลี่คลายข้อพิพาทให้เร็วที่สุด เผยการแก้ปัญหาต้องเคารพและยึดหลักกฎหมาย
เมื่อวันที่ 27 ก.พ.เวลา 14.00 น. ที่กระทรวงการอุดมศึกษา วิทยาศาสตร์ วิจัยและนวัตกรรม(อว.) น.ส.ศุภมาส อิศรภักดี รมว.กระทรวง อว. เดินทางมารับข้อเรียกร้องของศิษย์ปัจจุบัน ศิษย์เก่า สมาคมศิษย์เก่าอุเทนถวาย สมาคมผู้ปกครองและครูอุเทนถวายพร้อมกับ น.ส.สุชาดา แทนทรัพย์ เลขานุการ รมว.กระทรวง อว. น.ส.เพชรดาว โต๊ะมีนา ที่ปรึกษา รมว.กระทรวง อว. นายบุญจง วงศ์ไตรรัตน์ กรรมการผู้ช่วยรัฐมนตรี (นายอนุทิน ชาญวีรกุล) นางกรณิศ งามสุคนธ์รัตน์ ประธานคณะทํางาน รมว.กระทรวง อว. นายเพิ่มสุข สัจจาภิวัฒน์ ปลัดกระทรวง อว. ศ.ดร.ศุภชัย ปทุมนากุล รองปลัดกระทรวง อว. โดยมีตัวแทนนักศึกษาปัจจุบันและศิษย์เก่ามหาวิทยาลัยเทคโนโลยีราชมงคล(มทร.) ตะวันออก วิทยาเขตอุเทนถวาย จํานวน 5 คนนําโดยนายศุภชัย ลิ้มพิพิฒน์โสภณ นายกสมาคมศิษย์เก่า นายคูณแสน โควศวนนท์ นายกสโมสรนักศึกษา เข้ายื่นข้อเรียกร้อง จํานวน 6 ข้อ อาทิ ขอคัดค้านการย้ายอุเทนถวายออกจากที่ดินพิพาท ขอให้มีการออกหนังสือแต่งตั้งคณะกรรมการขับเคลื่อนการดําเนินการและปฏิบัติให้เป็นไปตามข้อเรียกร้อง โดยแต่งตั้งคณะกรรมการ 3 ฝ่าย สัดส่วนเท่ากัน ขอให้อุเทนถวายมีเอกสิทธิในการบริหารจัดการด้านการเรียนการสอนและพัฒนาสถานที่เพื่อรองรับการศึกษาได้เป็นเอกเทศ เป็นต้น โดยใช้เวลาประมาณ 15 นาที
จากนั้น น.ส.ศุภมาส แถลงข่าวว่า ตนตั้งใจมารับข้อเรียกร้องด้วยตัวเอง โดยจากข้อเรียกร้องทั้งหมด กระทรวง อว.จะรับประเด็นไว้เพื่อให้ทุกภาคส่วนที่เกี่ยวข้องได้ใช้เป็นข้อมูลประกอบการพิจารณาเพื่อหาทางคลี่คลายปัญหาโดยเร็วที่สุด ซึ่งในบางเรื่องก็อยู่ระหว่างการพูดคุยหารือหาทางออกร่วมกัน เพื่อไม่ให้เกิดผลกระทบต่อการจัดการเรียนการสอนของนักศึกษาและบุคลากรที่เกี่ยวข้อง และเพื่อให้เกิดความรอบคอบในการแก้ไขปัญหา แต่อย่างไรก็ตามการแก้ไขปัญหาจะต้องเคารพและยึดหลักของกฎหมาย โดยคํานึงถึงประโยชน์ต่อการจัดการศึกษาของประเทศเป็นสําคัญ
“ในส่วนของการเปิดรับนักศึกษาชั้นปีที่ 1 ในปีการศึกษา 2567 ของ มทร.ตะวันออก วิทยาเขตอุเทนถวาย ขอย้ําว่า ยังคงเปิดรับตามปกติ แต่ให้มีการบริหารจัดการการเรียนการสอนเพื่อให้สอดรับกับแผนการจัดการศึกษาของมหาวิทยาลัยที่ได้กําหนดไว้” น.ส.ศุภมาส กล่าว
ทั้งนี้ ก่อนหน้านี้ ขบวนศิษย์ปัจจุบัน ศิษย์เก่า สมาคมศิษย์เก่าอุเทนถวาย สมาคมผู้ปกครองและครูอุเทนถวาย ประมาณ 2,500 คนได้เคลื่อนขบวนมาที่กระทรวง อว.พร้อมกับสลับกันขึ้นปราศรัยโดยมีเจ้าหน้าที่ตํารวจนําโดย พล.ต.ต. อัฏธพร วงศ์ศิริปรีดา ผู้บังคับการตํารวจนครบาล 1 มาตรึงกําลังพร้อมวางแผงเหล็กกั้นบริเวณหน้ากระทรวง ขณะที่ น.ส.สุชาดา แทนทรัพย์ เลขานุการ รมว.กระทรวง อว.พร้อมกับศ.ดร.ศุภชัย ปทุมนากุล รองปลัดกระทรวง อว.ได้คอยเจรจากับกลุ่มผุ้ชุมนุมเป็นระยะอย่างต่อเนื่องเพื่อให้บรรยากาศการชุมนุมคลี่คลายลง
รัฐบาลไทย-ข่าวทำเนียบรัฐบาล-รปอ.ใบน้อย เป็นประธานเปิด การฝึกอบรมเชิงปฏิบัติการนานาชาติ Capacity Building on Food Security in Agro-Processing Industry among Mekong Countries and the People's Republic of Chaina
วันอังคารที่ 27 กุมภาพันธ์ 2567
27/02/2567
รปอ.ใบน้อย เป็นประธานเปิด การฝึกอบรมเชิงปฏิบัติการนานาชาติ Capacity Building on Food Security in Agro-Processing Industry among Mekong Countries and the People's Republic of Chaina
รปอ.ใบน้อย เป็นประธานเปิด การฝึกอบรมเชิงปฏิบัติการนานาชาติ Capacity Building on Food Security in Agro-Processing Industry among Mekong Countries and the People's
Republic of Chaina สานความร่วมมือแม่โขง - ล้านช้าง
วันที่ 27 กุมภาพันธ์ 2567 นายใบน้อย สุวรรณชาตรี รองปลัดกระทรวงอุตสาหกรรม เป็นประธานในพิธีเปิดการฝึกอบรมเชิงปฏิบัติการนานาชาติ โครงการ Capacity Building on Food Security in Agro-Processing Industry among Mekong Countries and the People's
Republic of Chaina ภายใต้กองทุนพิเศษกรอบความร่วมมือแม่โขง - ล้านช้าง ซึ่งจัดโดยสํานักงานเศรษฐกิจอุตสาหกรรม (สศอ.) ร่วมกับสถาบันอาหาร และมีนางศิริเพ็ญ เกียรติเฟื่องฟู รองผู้อํานวยการสํานักงานเศรษฐกิจอุตสาหกรรม นายพลาวุธ วงศ์วิวัฒน์ ผู้อํานวยการกองยุทธศาสตร์และแผนงาน ผู้แทนจากสถาบันอาหาร ผู้แทนจากสถานเอกอัครราชทูตสาธารณรัฐประชาชนจีนประจําประเทศไทย และผู้แทนจากกลุ่มงานความร่วมมือลุ่มน้ําโขง สํานักงานปลัดกระทรวงการต่างประเทศ เพื่อเข้าร่วมเป็นเกียรติด้วย ณ ห้องอมรินทร์ อาคารศูนย์การเรียนรู้อาหาร สถาบันอาหาร ถนนอรุณอมรินทร์
รองปลัดฯใบน้อย กล่าวว่า กระทรวงอุตสาหกรรมให้ความสําคัญกับการพัฒนาความร่วมมือทางเศรษฐกิจอุตสาหกรรมในทุกด้าน สําหรับภูมิภาคลุ่มแม่น้ําโขงนั้น มีความสําคัญอย่างยิ่ง เนื่องจากเป็นเส้นทางทางการค้าที่สําคัญที่เชื่อมจีนใต้กับภูมิภาคเอเชียตะวันออกเฉียงใต้ ด้วยทรัพยากรธรรมชาติที่อุดมสมบูรณ์ ซึ่งการจัดอบรมฯในครั้งนี้เพื่อเสริมสร้างศักยภาพด้านความมั่นคงทางอาหารในอุตสาหกรรมแปรรูปสินค้าเกษตรของประเทศลุ่มแม่น้ําโขงและสาธารณรัฐประชาชนจีนให้มีความหลากหลายและมั่นคงมากยิ่งขึ้น
ทั้งนี้ การฝึกอบรมเชิงปฏิบัติการฯ มีกําหนดจัดกิจกรรมการฝึกอบรมเชิงปฏิบัติการนานาชาติ ระหว่างวันที่ 25 กุมภาพันธ์ - 9 มีนาคม 2567 ณ กรุงเทพฯ และจังหวัดนครราชสีมา มีกลุ่มเป้าหมายคือผู้แทนประเทศสมาชิกกรอบความร่วมมือแม่โขง - ล้านช้าง รวมจํานวน 24 ราย
รัฐบาลไทย-ข่าวทำเนียบรัฐบาล-มท.1 มอบรางวัลและประกาศเกียรติคุณของการประปาส่วนภูมิภาค เนื่องในโอกาสครบ 45 ปีการสถาปนา กปภ. ชื่นชมเป็นองค์กรที่ให้ความสำคัญกับบุคลากร เน้นสร้างผลงานเชิงประจักษ์ พร้อมเป็นกำลังใจ
วันพุธที่ 28 กุมภาพันธ์ 2567
28/02/2567
มท.1 มอบรางวัลและประกาศเกียรติคุณของการประปาส่วนภูมิภาค เนื่องในโอกาสครบ 45 ปีการสถาปนา กปภ. ชื่นชมเป็นองค์กรที่ให้ความสําคัญกับบุคลากร เน้นสร้างผลงานเชิงประจักษ์ พร้อมเป็นกําลังใจ
มท.1 มอบรางวัลและประกาศเกียรติคุณของการประปาส่วนภูมิภาค เนื่องในโอกาสครบ 45 ปีการสถาปนา กปภ. ชื่นชมเป็นองค์กรที่ให้ความสําคัญกับบุคลากร เน้นสร้างผลงานเชิงประจักษ์ พร้อมเป็นกําลังใจให้ทําหน้าที่สร้างสรรค์สิ่งที่ดีให้กับประชาชนอย่างยั่งยืน
วันนี้ (28 ก.พ. 67) ที่ห้องประชุม ชั้น 2 อาคารประปาวิวัฒน์ สํานักงานใหญ่ การประปาส่วนภูมิภาค นายอนุทิน ชาญวีรกูล รองนายกรัฐมนตรี และรัฐมนตรีว่าการกระทรวงมหาดไทย เป็นประธานพิธีมอบรางวัลและประกาศเกียรติคุณของการประปาส่วนภูมิภาค (กปภ.) เนื่องในโอกาสวันคล้ายวันสถาปนาการประปาส่วนภูมิภาคครบ 45 ปี โดยมี นายชาดา ไทยเศรษฐ์ รัฐมนตรีช่วยว่าการกระทรวงมหาดไทย นายศุภชัย โพธิ์สุ ผู้ช่วยรัฐมนตรีประจํากระทรวงมหาดไทย นายพรพจน์ เพ็ญพาส ประธานคณะกรรมการการประปาส่วนภูมิภาค นายจักรพงศ์ คําจันทร์ รองผู้ว่าการ (ปฏิบัติการ 2) รักษาการแทนผู้ว่าการการประปาส่วนภูมิภาค คณะผู้บริหาร กปภ. และพนักงาน ร่วมในพิธี
นายอนุทิน ชาญวีรกูล รองนายกรัฐมนตรี และรัฐมนตรีว่าการกระทรวงมหาดไทย กล่าวว่า พิธีมอบรางวัลและประกาศเกียรติคุณเพื่อยกย่องเชิดชูเกียรติให้แก่หน่วยงานและบุคคลที่มีผลงานโดดเด่นในวันนี้ เป็นสัญลักษณ์ที่บอกว่า “การประปาส่วนภูมิภาค” เป็นองค์กรที่ให้ความสําคัญกับบุคลากรและให้คุณค่ากับความพยายาม ในการสร้างผลงาน ซึ่ง "หน่วยงานและบุคลากร" ปฏิบัติหน้าที่ด้วยความรับผิดชอบ ทุ่มเทเสียสละ ยึดมั่นในหลักคุณธรรมจริยธรรม ยึดถือประโยชน์สาธารณะเป็นที่ตั้งนั้น ถือได้ว่ามีคุณค่าอย่างยิ่ง ในฐานะที่เป็นผู้มีส่วนในการดูแลประชาชน และขับเคลื่อนองค์กร สังคมและประเทศชาติ ให้เดินหน้าต่ออย่างมั่นคง
"ขอแสดงความยินดีกับหน่วยงานและพนักงานการประปาส่วนภูมิภาค ที่ได้รับรางวัลและประกาศเกียรติคุณในวันนี้ ที่ถือว่าเป็นรางวัลอันทรงเกียรติ เป็นการสร้างขวัญกําลังใจ และเป็นเกียรติประวัติแก่ตนเองและองค์กร เป็นความภาคภูมิใจของ กปภ. วันนี้ทุกท่านถือเป็น “คนต้นแบบ” ที่จะต้องรักษาคุณงามความดี ความวิริยะอุตสาหะ เป็นแบบอย่างที่น่ายกย่องของสังคมสืบไป ในขณะเดียวกัน ผู้บริหาร ผู้บังคับบัญชา ก็จะต้องตระหนักถึงคุณค่า และพัฒนาบุคลากรในองค์กร ให้เกิดแรงบันดาลใจ ทักษะ และมีโอกาสในการสร้างสรรค์ผลงานต่อไปเช่นกัน และขอให้บุคลากร กปภ. ทุกคน มีกําลังใจในการปฏิบัติงานเพื่อพัฒนาองค์กร เป็นกําลังสําคัญในการพัฒนาประเทศชาติอย่างยั่งยืนต่อไป" นายอนุทิน กล่าว
#กระทรวงมหาดไทย #การประปาส่วนภูมิภาค #กปภ #pwa #บําบัดทุกข์บํารุงสุข #changeforgood #SDGs
รัฐบาลไทย-ข่าวทำเนียบรัฐบาล-โฆษกเกษตรฯ เผย กรมฝนหลวงฯ ลุยลดฝุ่น Pm 2.5 ตามนโยบายนายกเศรษฐา
วันพุธที่ 28 กุมภาพันธ์ 2567
โฆษกเกษตรฯ เผย กรมฝนหลวงฯ ลุยลดฝุ่น Pm 2.5 ตามนโยบายนายกเศรษฐา
โฆษกเกษตรฯ เผย กรมฝนหลวงฯ ลุยลดฝุ่น Pm 2.5 ตามนโยบายนายกเศรษฐา
หวังช่วยบรรเทาปัญหาฝุ่นละออง
นางสาวอัยรินทร์ พันธุ์ฤทธิ์ โฆษกกระทรวงเกษตรและสหกรณ์ (ฝ่ายการเมือง) กล่าวถึงสถานการณ์ค่าฝุ่นละออง PM 2.5 (เกินค่ามาตรฐาน) จากการตรวจสอบพบว่าในช่วงสัปดาห์ที่ผ่านมาหลายพื้นที่มีค่าฝุ่นละอองเกินค่ามาตรฐานอยู่ในระดับเริ่มส่งผลกระทบต่อสุขภาพของประชาชน (สีส้ม) โดยเฉพาะพื้นที่ภาคเหนือ ภาคกลาง ภาคตะวันออก และโดยเฉพาะบริเวณกรุงเทพฯ และปริมณฑล นายไชยา พรหมา รัฐมนตรีช่วยว่าการกระทรวงเกษตรและสหกรณ์ ในฐานะกํากับดูแลได้สั่งการให้กรมฝนหลวงและการบินเกษตร ปฏิบัติการฝนหลวงเพื่อบรรเทาปัญหาฝุ่นละอองขนาดเล็ก PM 2.5 ในพื้นที่ที่ได้รับผลกระทบ ขึ้นบินปฏิบัติการดัดแปรสภาพอากาศเพื่อช่วยบรรเทาปัญหาฝุ่นละอองขนาดเล็กในพื้นที่ภาคเหนือ ภาคกลาง กรุงเทพฯ และปริมณฑล และเฝ้าติดตามสถานการณ์และสภาพอากาศเป็นประจําทุกวัน โดยได้ตั้งหน่วยปฏิบัติการฝนหลวง ตั้งแต่วันที่ 24 ธันวาคม 2566 เพื่อบรรเทาปัญหาฝุ่นละอองขนาดเล็ก PM 2.5 ส่งผลให้ค่าฝุ่นละอองในหลายพื้นที่ลดลงตามนโยบายของรัฐบาล นายกเศรษฐา ทวีสิน ที่มีความตั้งใจจะยกระดับวิถีชีวิตประชาชนในทุกมิติ รวมถึงสิทธิขั้นพื้นฐานอากาศสะอาด โดย PM 2.5 เป็นปัญหาที่รัฐบาลให้ความสําคัญเป็นอย่างยิ่ง
โดยในวันที่ 29 กุมภาพันธ์ 2567 กรมฝนหลวงและการบินเกษตร จะเริ่ม Kick Off ปฏิบัติการทําฝนหลวงประจําปี 2567 เพื่อช่วยเหลือเกษตรกรพื้นที่ภาคการเกษตรที่ประสบปัญหาภัยแล้ง ตลอดจนเติมน้ําต้นทุนในอ่างเก็บน้ําและเขื่อนต่าง ๆ และการสร้างความชุ่มชื้นให้กับผืนป่าเพื่อป้องกันการเกิดไฟป่า และการบรรเทาปัญหาหมอกควัน และค่าฝุ่นละอองเกินค่ามาตรฐาน ซึ่งถือว่าเป็นภัยพิบัติของประเทศ ดังนั้นการปฏิบัติการครั้งนี้ จึงเป็นการบรรเทาปัญหาความรุนแรง และเป็นการช่วยเหลือพี่น้องเกษตรกร เพื่อเก็บกักน้ําไว้ให้รองรับกับความต้องการของประชาชนในการอุปโภคบริโภคและทําการเกษตรอีกด้วย